སྤྱི་བདེ་པུའུ་དྲ་ཚིགས་ནས་གནས་ཚུལ་སྤེལ་བར་གཞིགས་ན།ཟླ༦པའི་ཚེས༨ཉིན་རྒྱལ་སྲིད་ཨུ་ཡོན་དང་སྤྱི་བདེ་པུའུ་པུའུ་ཀྲང་།པུའུ་ལ་ཁྱོན་ཡོངས་བཅོས་བསྒྱུར་ཟབ་སྤེལ་འགོ་ཁྲིད་ཚོགས་ཆུང་གི་ཚོགས་གཙོ་ཀའོ་ཧྲེང་ཁུན་གྱིས་ཁྱོན་ཡོངས་ཀྱི་བཅོས་བསྒྱུར་ཟབ་སྤེལ་འགོ་ཁྲིད་ཚོགས་ཆུང་གི་གྲོས་ཚོགས་ཐེངས་བཅུ་བ་དང་།ཡུལ་མིའི་ཐོབ་ཐང་ལག་འཁྱེར་ས་ཆ་གཞན་ནས་བདག་སྤྲོད་དང་།བོར་ཐོ་འགོད་པ་དང་ལེན་བྱེད་པའི་སྙན་ཞུ་ལམ་ལུགས་འཛུགས་པའི་ཐད་དབྱེ་ཞིབ་དང་གྲོས་ཞིབ་གནང་།ཀའོ་ཧྲེང་ཁུན་གྱིས་གནད་དོན་ཕྱོགས་སྟོན་དང་བཅོས་བསྒྱུར་ལ་སྒུལ་ཤུགས་འདོན་པ།ཁྲིམས་ལུགས་གཞིར་འཛིན་པ་དང་།ཆ་འཕྲིན་གྱིས་རྒྱབ་སྐྱོར་བཅས་ལ་བརྟེན་ནས་ཐོབ་ཐང་ལག་འཁྱེར་གནས་གཞན་དུ་བདག་སྤྲོད་དང་བོར་ཐོ་འགོད་པའི་སྙན་ཞུ་ལམ་ལུགས་བཙུགས་ཏེ།མང་ཚོགས་ཀྱིས་ཐོབ་ཐང་ལག་འཁྱེར་སྟབས་བདེར་སྒྲུབ་པ་དང་།ཡུལ་མིའི་ཐོབ་ཐང་ལག་འཁྱེར་གྱི་སྤྱི་ཚོགས་ཉེར་སྤྱོད་བཅས་ལ་བདེ་འཇགས་ཀྱི་ཁོར་ཡུག་སྔར་ལས་ལྷག་པ་ཞིག་བསྐྲུན་དགོས།